钦定古今图书集成/明伦汇编/闺媛典/第268卷 > 皇清一 > 李佳秀妻曹氏
## 钦定古今图书集成/明伦汇编/闺媛典/第268卷 > 皇清一 > 李佳秀妻曹氏

按《玉田县志》：曹氏，生员李佳秀妻，袁州太守曹继参女。幼秉至性，早失所天。女姻中有以青年无子为虑者，正色告之曰：“未亡人以身殉亦有何难，欲择一族贤以续夫嗣。目前无可立者，姑俟之。” 从一而终，妇之道也。其兄礼部仪制郎首望知其艰贞，佐薪水以成其志，守节二十馀年。